Friedrich II an Impalaeriezh Santel

Friedrich II an Impalaeriezh Santel e ditl, Friedrich von Hohenstaufen e anv, bet ganet e Jesi e-tal Ancona (Italia) d'ar 26 a viz Kerzu 1194 ha marvet d'an 13 a viz Kerzu 1250 e Castel Fiorentino, e-tal Lucera ha San Severo, a oa roue Sikilia, roue ar Romaned, Impalaer Santel ha roue Jeruzalem adalek 1220.

Buhez
Herri VI an Impalaeriezh Santel (1165-1197), impalaer santel ha roue Sikilia, e oa e dad ; Constanza Iañ Sikilia (1154-1198), merc'h da Ruggero II, roue Sikilia, e oa e vamm.

Bec'h en doe Friedrich hep distag gant ar bibien ha div wech e voe ezkumunuget. An Antekrist a veze graet anezhañ gant ar pab Gregor IX. Darempredoù mat en deveze gant ar Vuzulmaned, ha kas a reas da benn ar c'hwec'hvet kroaziadeg (1228-1229) hep brezeliñ, hag an eil den e voe oc'h adkemer lec'hioù santel ar Gristeniezh goude Godefroy de Bouillon e 1099.

Desket-bras e oa, c'hwec'h yezh a gomze : latin ha henc'hresianeg, sikilianeg, arabeg, normaneg hag alamaneg.

Skiantourien a bep bro a veze degemeret en e lez ; troet e oa gant ar jedoniezh hag an arzoù. Lakaat sevel kestell a rae diwar e raktresoù. 

Dimezioù ha bugale
Peder gwech e timezas ha meur a serc'h en doe.
 Constanza de Aragón y Castilla (war-dro 1179-1222), eured aozet gant ar pab Inosant III. Costanza a oa nevez intañvezet, ha tost da zek vloaz koshoc'h eget Friedrich e oa, pa ne oa-eñ nemet pemzek vloaz, pa voent dimezet e Messina d'ar 15 a viz Eost 1209.
 Jolanda di Brienne (1212-1228), dimezet e Brindisi d'an 9 a viz Du 1225, oadet a 13 vloaz. Marvet e gwilioud.
 Isabella Bro-Saoz, dimezet e Worms e miz Gouere 1235
 Bianca Lancia pe Lanza (1213 - 1246), a voe e wir garantez moarvat ; serc'h adalek 1225, ha marteze dimezet e 1246
 Priedoù pe serc'hed Bugale Constanza de Aragón y Castilla Heinrich VII Germania (1211-1242) Jolanda di Brienne Margherita, marv-c'hanet e 1227
 Konrad IV (1228-1254) Isabella Bro-Saoz (1214-1241)Diasur e vezer diwar-benn diskennidi Isabella Bro-Saoz : lod a gont 3 bugel (Norgate, 1892), lod a gont 4 (Everett Green, 1820), lod all a gont 4 ivez met disheñvel (Weir, 2011). Margherita di Sicilia (1237-1270)
 Enrico Carlo Ottone d'Hohenstaufen (1238-1253)
 Jordanus, ur mab marv-c'hanet e 1236Everett Green, 1820 ha Weir, 2011.
 Agnes, ur verc'h varv-c'hanet e 1237
 Ur mab marvet e 1239 pe 1240Weir, 2011.
 Ur verc'h varv-c'hanet e 1241Norgate, 1892. Bianca Lancia Costanza (Anna) (1230-1307)Legitimatio per matrimonium subsequens, "reizhwiriet dre zimez diac'houde".
 Manfredi (1232-1266)
 Violante (1233-1264)
 Serc'hed Bugale Adelaide di Urslingen (war-dro 1195 - war-dro 1234) Enzo (war-dro 1224-1272)
 Caterina (deiziadoù dianav) Maria Antiochia  Federico di Antiochia (1222/1224-1256) Dianav  Biancofiore di Svevia (1226-1279) Richina di Wolfs'oden  Margherita di Svevia (1227-1298) Dianav  Selvaggia di Staufen (1221/1223-1244) Manna de Castanea  Riccardo di Teate (1224/1225-1249) Dianav  Federico di Pettorano (1213 – goude 1240) Dianav  Artensio di Pettorana (1240-1243) Dianav  Gherardo (deiziadoù dianav)

Levrlennadur
  Everett Green, Mary Anne (1850) : Lives of the Princesses of England, from the Norman Conquest, Vol. 2, London, pp. 1–47.
  Norgate, Kate (1892) : Isabella (1214-1241) en [https://en.wikisource.org/wiki/Dictionary_of_National_Biography,_1885-1900/Isabella_(1214-1241) Dictionary of National Biography Vol. 29. Smith, Elder & Co. pp. 62–63].
  Weir, Alison : Britain's Royal Family: The Complete Genealogy, Random House, 2011 .

Gwelit ivez
 De arte venandi cum avibus''

Notennoù

Rummad:Impalaered santel
Rummad:Rouaned Alamagn
Rummad:Rouaned Sikilia
Rummad:Tiegezh Hohenstaufen
Rummad:Ganedigezhioù 1194
Rummad:Marvioù 1250